NaiveNeuron/SloPal huggingface dataset:
Jarjabek, Dušan, poslanec NR SR (2012-05-15):
Vážený pán Sherlock Holmes Galko (Smiech v sále.), odkiaľ máte tieto informácie? Tu už naozaj môže hocikto nakydať na hocikoho, čo len chce bez toho, že by si tieto veci overil, bez toho, že by prišiel do nejakej konfrontácie, len z toho dôvodu, že cítite potrebu akejsi vnútornej nenávisti, ktorú chcete dať najavo takýmto spôsobom bez jedného jediného dokazovania. Čo keď sa jedná naozaj o nesmierne čestného človeka, ktorého vy ste teraz vlastne svojím „prejavom“ pošpinili? A povedali ste, že my sme mazaní. No nehnevajte sa, tak my keď sme mazaní, tak vy po tom všetkom, čo ste povedali, prepáčte, vyzeráte ako namazaný.
Baránik, Alojz, poslanec NR SR (2017-09-07):
Rád by som reagoval na vystúpenie premiéra Fica tým, že poviem, že... (Prerušenie vystúpenia predsedajúcim.)
Verešová, Anna, poslankyňa NR SR (2017-09-06):
Ďakujem za slovo. Chcem sa poďakovať kolegyni Jurinovej. Ja som ju sledovala ešte ako, ako človek z praxe, ktorý pracoval s obeťami domáceho násilia, so ženami a ich deťmi. My sme začali robiť s týmito obeťami ešte v čase, kedy laická, ale aj odborná verejnosť dokonca tento problém domáceho násilia vnímala okrajovo. A tak ja som sa výslovne tešila, keď som počula aj Eriku Jurinovú, aj Janku Šípošovú, že stále naozaj hovoria o službách, o legislatíve pre obete. Ďakujem aj pani ministerke, že prišla s týmto zákonom. Naozaj sa tomu veľmi teším. Keď som si prečítala, že v podstate návrh zákona zavádza právo na poskytnutie odbornej pomoci, tak som sa skutočne tešila, lebo vidím za tým kopec ľudí, ktorí potrebujú takúto pomoc. Jednak legislatívu dobrú, a jednak ale aj prax. Takže aj de iure, aj de facto si tak nejak želám, aby sa to naplnilo, toto slovo a tento zákon, aby konečne na Slovensku naozaj fungoval taký komplexný systém pomoci obetiam, všetkým obetiam. Takže ďakujem kolegyniam a ďakujem aj pani ministerke, že s týmto zákonom prišla.
Kamenický, Ladislav, poslanec NR SR (2023-02-16):
Ďakujem pekne. Pán Vetrák, tak toto bola hanba na sto rokov, hanba na sto rokov! Ja som ešte nevidel si nikomu viac pošlapať po jazyku, jak ste teraz urobili. Teraz ste dokázali, že kopete za banky. Ja si vás pamätám na finančnom výbore, kde ste vykrikovali, jak vy zavediete bankový odvod. Zrazu sú tam banky neni. Potom sa tu hovorilo o tom, že ideš zaviesť bankový odvod na to, aby sa zaplatili obedy zadarmo. Obedy zadarmo máme a hovoríte, že ste rozpočtovo zodpovední a že z toho budete mať peniaze na obedy zadarmo, a vy tie banky vypustíte. To je veľmi zaujímavé. Teraz hovoríte o... dokonca ste im odpustili z 3 mil., aby zaplatili túto, tento odvod, o ktorom sa tu bavíme. A čerešnička na torte, v roku 2024 ide ten odvod rušiť. To už tie deti obedy zadarmo po roku 2024 asi nebudú potrebovať, že, pán Vetrák? Ja som ešte nevidel, toto je, vy ste zlobovaný, že som to ešte nevidel. To sú saltá mortale, vy keby ste, tá vaša reč to bola ako keby predseda Asociácie bánk na Slovensku rozprával. Ja som toto skutočne nezažil. Vy ste popreli sami seba, celý ten váš pozmeňovák poprel to, čo ste chceli dosiahnuť. Najprv hovoríte, že trojnásobne zvýšite odvod, potom ho znížite a potom ho zrušíte. To som ešte nevidel teda. Viete, čo ste urobili z toho svojho zákona, pán Vetrák? Obyčajný mastný papier z desiaty, ktorý treba pokrčiť a zahodiť do koša.
Hrnčiar, Andrej, podpredseda NR SR (2019-04-05):
Áno.
Číž, Miroslav, podpredseda NR SR (2015-05-22):
Ďakujem. Otváram všeobecnú rozpravu. Písomne sa do rozpravy neprihlásil nikto. Pýtam sa preto, kto sa hlási do rozpravy ústne? Pani poslankyňa Mezenská. Ak je to všetko, uzatváram možnosť prihlásiť sa do rozpravy ústne. A slovo odovzdávam pani poslankyni Mezenskej.
Zmajkovičová, Renáta, podpredsedníčka NR SR (2013-02-14):
Pán poslanec Mihál.
Hrnčiar, Andrej, podpredseda NR SR (2016-07-07):
Vážené kolegyne, kolegovia, pani podpredsedníčka zavádza a klame, nebola medzi nami žiadna dohoda. Ja som telefonoval ešte teraz, keď ma upozornil pán poslanec Lipšic... (Reakcia z pléna.)
Grendel, Gábor, podpredseda NR SR (2023-01-26):
S faktickou poznámkou ešte predseda Národnej rady pán Boris Kollár.
Grendel, Gábor, podpredseda NR SR (2022-09-22):
Doplňujúca otázka, pán poslanec.
Zmajkovičová, Renáta, podpredsedníčka NR SR (2013-10-23):
Ďakujem. Prerušujem rokovanie o tomto bode programu a budeme pokračovať hlasovaním. Vyhlasujem dve minúty prestávku. (Dvojminútová prestávka.) (Po prestávke.)
A. Belousovová, podpredsedníčka NR SR: (2008-10-22):
Prerušujem rokovanie o tomto bode programu. Teraz by malo nasledovať päť vládnych návrhov zákonov, ktoré predkladá minister financií Slovenskej republiky pán Ján Počiatek, ako aj návrh ústavného zákona o zrušení niektorých rozhodnutí o amnestii. Podľa odsúhlasenej zmeny programu však tieto návrhy prerokujeme zajtra popoludní, preto budeme ďalej pokračovať prvým čítaním o návrhu poslancov Národnej rady Slovenskej republiky Júliusa Brocku, Moniky Gibalovej a Jozefa Šimka na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov . Návrh tohto zákona ste dostali ako tlač 784 a návrh na jeho pridelenie na prerokovanie výborom je v rozhodnutí č. 784. Teraz dávam slovo pánovi poslancovi Júliusovi Brockovi, aby návrh zákona uviedol. Nech sa páči, pán poslanec.
Bugár, Béla, podpredseda NR SR (2017-05-11):
Nech sa páči, pán minister, môžte reagovať.
Pellegrini, Peter, predseda NR SR (2024-02-08):
Prezentujme sa a hlasujme o bode 281 druhého pozmeňujúceho návrhu poslanca Galka. (Hlasovanie.) Prítomných 125 poslancov, za 15, proti 76, zdržalo sa 31, nehlasovali 3. Tento bod sme neschválili.
Laššáková, Jana, podpredsedníčka NR SR (2014-02-06):
Ale máte tu generálne splnomocnenie od vlády vyjadrené v uznesení „v prípade neprítomnosti pána predsedu“. Pán predseda musel odísť, takže je tu prítomný pán podpredseda a minister financií. Poprosím vás, aby ste...
Paška, Pavol, predseda NR SR (2012-10-25):
(Hlasovanie.) 141 prítomných, 61 za, 79 proti, 1 sa zdržal. Návrh sme neschválili.
Dubéci, Martin, poslanec NR SR (2024-01-16):
Ďakujem za slovo, pán predsedajúci. Ja sa nejdem zapájať teraz do tejto diskusie o tom, že kto kedy čo v minulosti, ako to robil a nemal by to robiť a nazvite ma naivným, neviem akým, ja si jednoducho myslím, že veci by sa mali robiť poriadne, je to zodpovednosťou vládnej väčšiny, ktorá vedie tento parlament, aby tieto veci tu robila poriadne a tu poslanci fučia a sú nervózni z toho, že čo sa to tu všetko deje. No, kolegovia, je to vaše dielo, vy ste táto väčšina, ktorá tento parlament diriguje, vedie, tak vy ste predložili tento zákon. Jednoducho objektívne zlý zákon, plný chýb, ktorý sa tu menil hore-dole, mirnix-dirnix, nikto netuší, čo v ňom poriadne je, vy sami poslanci, ktorí zaňho budete hlasovať, ani neviete sami povedať, prečo sú tam zásadné zmeny v organizácii štátnej správy, potom sa čudujete, že je to problém. Čudujete sa z toho procese, ktorý je proste vedený zlým spôsobom, a čudujete sa z toho, že potom nakoniec sú v tom chyby, na ktoré upozornil veľmi trefne pán poslanec Dostál. Tak prosím, kolegovia, väčšina, robte veci poriadne, ukážte, ako sa to má robiť, keď ste tu všetci takí profesionáli a zvládate riadenie štátu, tak prosím, veďme tento parlament normálnym spôsobom tak, ako má byť. Ďakujem pekne. (Potlesk.)
Ďuriš Nicholsonová, Lucia, podpredsedníčka NR SR (2018-06-19):
Chcem vás upozorniť, kolegyne, kolegovia, že zajtra o deviatej ráno začneme bodom 43, to je termínovaný bod a je to návrh poslankyne Národnej rady Kataríny Cséfalvayovej na prijatie vyhlásenia Národnej rady Slovenskej republiky k eskalácii extrémizmu a násilným prejavom, a potom budeme vzápätí pokračovať v tomto prerušenom bode. Veľmi pekne všetkým ďakujem, želám vám krásny večer, dovidenia zajtra. (Prerušenie rokovania o 19.00 hodine.)
Glváč, Martin, podpredseda NR SR (2019-10-17):
Vážené panie poslankyne, vážení páni poslanci, pýtam sa, či ste každý využil svoje právo hlasovať. Ak áno, vyhlasujem tajné hlasovanie za skončené a prosím overovateľov, aby sa ujali svojej funkcie. Vyhlasujem prestávku do vyhlásenia výsledkov. (Prestávka. Spracúvanie výsledkov tajného hlasovania.) (Po prestávke.)
Danko, Andrej, predseda NR SR (2016-09-14):
Poprosím (ruch v sále), poprosím vás (ruch v sále), poprosím vás, vážení páni poslanci, chcel by som uviesť, že je jasne definované, čo je procedurálny návrh a čo je návrh z hľadiska riadenia schôdze a procesu, aby ste procedurálne návrhy v rámci PR-ových aktivít a žiadaní sa ospravedlnení zavádzali. Prvý, kto začal urážať rodinných príslušníkov, je človek, ktorý sedí vedľa vás. Poprosím vás, toto nie je procedurálny návrh a nenavrhnem o ňom hlasovať. Poprosím, pani poslankyňa Erika Jurinová. (Potlesk.)
Grendel, Gábor, podpredseda NR SR (2021-12-08):
S faktickou poznámkou ešte pán poslanec Andrej Stančík.
Laurenčík, Milan, podpredseda NR SR (2020-07-10):
Ďakujem. Na vaše vystúpenie evidujem osem faktických poznámok. Pán poslanec Suja.
Grendel, Gábor, podpredseda NR SR (2022-04-28):
Pán poslanec Radovan Kazda.
Nicholsonová, Lucia, poslankyňa NR SR (2014-01-30):
Pán Muňko, ja len dúfam, že pred vstupom do tejto rokovacej sály ste si stihli vymeniť tie kanady za nejaké slušivé poltopánky. Ja by som od vás veľmi chcela, aby ste sa pozreli do očí napríklad Petrovi Pollákovi a odrecitovali ešte raz to, čo vám niekto napísal. Skúste to, lebo vy ste nepoužívali žiaden iný termín, iba generalizujúco ste hovorili o Rómoch. Podľa mňa vám slúži na takú miernu ochranu to, že podľa mňa neviete čítať s porozumením, lebo keby ste to vedeli, tak to, čo vám ten niekto napísal, tak tu nedokážete odrecitovať za tým kecpultom, lebo to bola brutálna hanba. Pán Muňko, ja sa vás opýtam, ako vy hlasujete za všetky tie návrhy zákonov, ktoré sem prinášame, ktoré sem prinášam ja, ktoré sem prináša Kaník, ktoré sem prinášajú ďalší kolegovia a ktoré majú reálne vyriešiť reálne problémy sociálne vylúčených spoločenstiev, o ktorých ste rozprávali? Ako ste za ne hlasovali? Pri všetkých ste boli proti nim. Vy ste jeden nechutný pokrytec. A ešte niečo vám poviem. Vy rozprávate o Rómoch? Vy si tie nevymáchané ústa obtierate o Rómov ako takých? Tak ja vám pripomeniem niečo. Taký bordel, ako vy ste narobili v Sociálnej poisťovni, neurobili ani Rómovia v Letanovciach. Ten bordel po vás Lopatka upratoval rok a pol. A nedokázal ho upratať. Môžete sa hanbiť.
Kremský, Peter, poslanec NR SR (2020-09-16):
Pán predseda, chcel by som vás poprosiť, aby ste vyzvali poslancov, ktorí nemajú nasadené rúško, opäť, aby si ho nasadili nielen na chvíľu, ale počas celého zasadnutia. Ďakujem.
Mikloš, Ivan, poslanec NR SR (2014-12-02):
Áno. (Prerušenie vystúpenia predsedajúcim.)
Budaj, Ján, minister životného prostredia SR (2021-06-24):
Úpravou príde k zníženiu byrokratického zaťaženia podnikateľského prostredia a tiež štátnej správy. V nadväznosti na rozporové konania boli doplnené aj ustanovenia ohľadom posilnenia vynútiteľnosti primárne materiálového zhodnotenia odpadu z obalov a odpadu z neobalových výrobkov zberovými spoločnosťami vrátane zákazu energetického zhodnocovania odpadu po dotriedení. Návrhom zákona sa dopĺňajú opatrenia z aktuálneho Programu predchádzania vzniku odpadov na roky 2019 – 2025, ktoré prijala ešte bývalá vláda, úprava režimu odberania komunálneho odpadu na zbernom dvore a ešte sa upravuje zodpovednosť obce za zber textilu, ktorá, zodpovednosť začne až od roku 2025. Upravuje sa aj možnosť pri prejednávaní priestupku tak, aby bolo možné uložiť súčasne nápravné opatrenie fyzickej osobe nepodnikateľovi. Návrh zákona je v súlade s Ústavou Slovenskej republiky, ústavnými zákonmi, nálezmi Ústavného súdu, medzinárodnými zmluvami, ktorými je Slovenská republika viazaná, a s právom Európskej únie. Vážený pán predseda, vážené panie poslankyne a poslanci, verím, že predložený návrh zákona schválite do druhého čítania.
Grendel, Gábor, podpredseda NR SR (2022-11-30):
Ďakujeme. Pán poslanec Suja má faktickú poznámku, takže nech sa páči.
A. Belousovová, podpredsedníčka NR SR: (2009-10-27):
Pán spoločný spravodajca, chcete vystúpiť, chcete záverečné slovo? Nie. Prerušujem rokovanie o tomto bode programu. Pokračovať budeme druhým čítaním o vládnom návrhu zákona, ktorým sa mení a dopĺňa zákon  č. 321/2002 Z. z. o ozbrojených silách Slovenskej republiky v znení neskorších predpisov . Vládny návrh zákona má tlač 1168 a spoločná správa výborov má tlač 1168a. Opäť dávam slovo ministrovi obrany Slovenskej republiky. Nech sa páči, odôvodnite vládny návrh zákona.
Hraško, Igor, poslanec NR SR (2012-07-31):
Ďakujem pekne, pani predsedajúca. Pán kolega Mihál, ja mám možno výhodu, že som tuná prvýkrát v tomto parlamente, prvé volebné obdobie, takže nemôžem kydať raz na jedných, raz na druhých a vracať si to naspäť. Ja by som povedal, že každá vláda tuná niečo pokašľala. A to je skrátka fakt. No a to je aj to, čo hovoril na vašu rozpravu iný pán kolega s faktickou poznámkou, jedna vec sú fakty a druhá ich interpretácia. Takže to, čo rozprávajú páni poslanci za SMER, je úplne iná interpretácia toho, čo ste povedali. Ja by som sa len dotkol niekoľkých bodov, ktoré ste uviedli. Neviem, či si to pán minister uvedomuje, že živnostníci sú kategória ľudí, ktorá je samozamestnaná. To znamená, že oni aj keď neprinášajú povedzme veľa na daniach, povedzme ani na tých odvodoch, tak nie sú čerpateľmi. Oni nečerpajú zo sociálneho systému. A to je veľká skupina ľudí. To znamená, že tým, že sú samozamestnaní, tak neodčerpávajú ďalšie financie. To znamená, že tento zákon bude mať úplne opačný efekt. Hovorilo mi to totižto už veľa, veľmi veľa živnostníkov, ktorí sa sťažujú na to, že pokiaľ sa naozaj tie odvody zvýšia, budú musieť živnosti vrátiť. To znamená, že z týchto ľudí, ktorí sú dnes samozamestnaní, tak sa stanú, naopak, poberatelia. No a, takže namiesto vytvorenia priaznivejších podmienok, aby klesol počet poberateľov sociálnych dávok zo sociálneho systému, sa robí presný opak. Ďalej práca na dohodu sa týka celého tretieho sektora. Tento zákon zabíja občianske aktivity. Ale samozrejme, chcelo sa riešiť niečo iné, len zase sa to rieši plošne a postihne to naozaj veľa ľudí. No a čo sa týka tých dohôd, tak riešia možno tých práve chudobnejších, ktorí nemajú na to, aby sa zamestnali, takže sa to dotkne aj ich. Takže keď niekto hovorí, že sa to vôbec nedotkne chudobných, tak práveže aj tých sa to dotkne. Ďakujem.
Vons, Peter, poslanec NR SR (2021-06-30):
Ďakujem veľmi pekne. Myslím si, že už to, že koľkí ľudia vystúpili s faktickými poznámkami, vám dáva takú známku, pán Raši, že ako ste, ako ten váš príhovor bol taký duchaplný, ja sa priznám, že od vás som očakával niečo kvalitnejšie a hodnotnejšie, ale že sa znížite k niečomu takémuto a budete toto čítať, tak to vám naozaj nepridalo na popularite, práve naopak, strápnili ste sa. Doslova ste sa strápnili, keď ste to čítali, a čakal som, že ešte nejaký záver tam bude, ale nebol žiadny. Mohol by som tu, aj ja tu mám pripravené, čo všetko ste za svoj život stihol spraviť v oblasti zdravotníctva, nehovorím o tom ako lekár, verím, že ako lekár ste bol dobrý, ale keď sa jednalo o nejaké niekoľko miliónové tendre a tak ďalej, ako ste si vedeli na tom pomôcť, ale čítať to teraz nebudem, lebo verím, že verejnosť to pozná. Takže keď tu hodnotíte človeka, píše, čítate tam o nejakom narcisizme a tak ďalej, tak určite ste v médiách zachytili, že aj vás nejakým spôsobom v tejto oblasti rozoberali, ale ja to nebudem hodnotiť, je to každého, samozrejme, vec, ale keď vy ste toto, dá sa povedať, použili proti Igorovi Matovičovi, tak to bolo naozaj nízke. Uzavriem to tým, že vtáka poznáš po perí a človeka po reči. To je všetko.
Glváč, Martin, podpredseda NR SR (2019-09-11):
Ďakujem. Pán spravodajca, asi nie. Termín hlasovania? Dnes o 11.00. Ďakujem, prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa mení a dopĺňa zákon 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1523, spoločná správa výborov má tlač 1523a. Nech sa páči, pán minister, uveďte.
Zmajkovičová, Renáta, podpredsedníčka NR SR (2012-10-17):
Ďakujem, pán minister. Pán spravodajca, chcete zaujať záverečné slovo? Nie. Ďakujem. Prerušujem rokovanie o tomto bode programu. A podľa schváleného programu nasleduje druhé čítanie o vládnom návrhu zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 194, spoločná správa výborov má tlač 194a. Poprosím teraz opäť pána ministra spravodlivosti, aby odôvodnil vládny návrh. Nech sa páči.
Sárközy, Irén, poslankyňa NR SR (2018-10-24):
Pán predsedajúci, hlasovali sme o bodoch zo spoločnej správy, teraz môžeme pristúpiť k hlasovaniu o jednotlivých pozmeňujúcich návrhoch. Prvý pozmeňujúci návrh podal pán poslanec Baláž. Dajte, prosím, hlasovať o tomto pozmeňujúcom návrhu.
Košútová, Magda, poslankyňa NR SR (2013-03-26):
Ďakujem pekne, pán predseda. Dajte, prosím, hlasovať o návrhu zákona ako o celku v znení schválených pripomienok s odporúčaním gestorského výboru návrh schváliť.
Tomáš, Erik, poslanec NR SR (2022-03-24):
Ach jaj, no dobre, ale budete to počúvať, či chcete, alebo nie. Asociácia poskytovateľov sociálnych služieb v súvislosti s týmto naším zákonom strany HLAS – sociálna demokracia píše, odkazuje a posiela aj médiám toto. Preto vítame a oceňujeme, že nutnosť... Pardon, by som teda neprečítal tú najpodstatnejšiu časť. Čiže Asociácia poskytovateľov sociálnych služieb Slovenskej republiky hovorí toto: „Žiadali sme k predmetnej veci stretnutie s premiérom Slovenskej republiky, ale napriek mnohým urgenciám sa premiér touto otázkou nezaoberal a zástupcov našich organizácií neprijal. Mrzí nás to, pretože strany súčasnej vládnej koalície mali zvyšovanie platov opatrovateliek vo svojich volebných programoch a táto vláda to spomína aj vo svojom programovom vyhlásení...“ Počúvate dobre, vládni poslanci, čo vám odkazujú? „Preto vítame a oceňujeme, že si nutnosť zákonného a radikálnejšieho zvýšenia platov opatrovateliek a sestier v sociálnych službách uvedomuje najsilnejšia opozičná politická strana HLAS – sociálna demokracia a na rozdiel od vlády Slovenskej republiky urobila aj konkrétny krok; jej poslanci navrhujú novelu zákona o sociálnych službách.“ To neukážem (poslanec položil svoje podklady na rečnícky pult), preboha, lebo ma už tu vyvedie parlamentná stráž. Takže chcem vás, páni poslanci z vládnej koalície, napriek všetkému poprosiť, je to opozičný návrh, ale je to návrh zákona, ktorý oceňujú aj Asociácia poskytovateľov sociálnych služieb, aj Komora opatrovateliek Slovenska. Chcem vás vyzvať a poprosiť, odhoďte politické tričká, nepolitikárčite a podporte tento návrh zákona, tak ako to opatrovateľky potrebujú. Opakujem, nestačí im tlieskať, nestačí im ďakovať, treba im konkrétne pomáhať. Ďakujem veľmi pekne.
Choma, Igor, poslanec NR SR (2014-09-18):
Ďakujem pekne. Dámy a páni, ja ešte by som chcel predložiť pozmeňujúci návrh k svojmu návrhu. Vychádzam naozaj z toho, že sme ešte veľmi podrobne prechádzali ten zákon aj s odborom legislatívy, a žiada sa upraviť niektoré ustanovenia. Ak dovolíte, ja ho teraz prečítam. Pozmeňujúci návrh poslanca Národnej rady Slovenskej republiky lgora Chomu k návrhu poslancov Národnej rady Slovenskej republiky Igora Chomu a Renáty Zmajkovičovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (tzv. stavebný zákon) v znení neskorších predpisov a ktorým sa menia a dopĺňajú niektoré zákony, predložený na základe § 82 ods. 2 zákona Národnej rady o rokovacom poriadku Národnej rady Slovenskej republiky v znení neskorších predpisov. Návrh poslancov Národnej rady Slovenskej republiky Igora Chomu a Renáty Zmajkovičovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku v znení neskorších predpisov a ktorým sa menia a dopĺňajú niektoré zákony sa mení a dopĺňa takto: 1. K čl. I 33. bodu: V 33. bode, § 142d ods. 1 sa slová „Správne konania“ nahrádzajú slovom „Konania“. Odôvodnenie. Vzhľadom na to, že návrh zákona sa dotýka aj úpravy ustanovení o priestupkoch, precizuje sa tak, aby bolo zrejmé, že prechodné ustanovenia upravujú aj priestupkové konania. 2. K čl. II: V bode 13 sa § 24f dopĺňa odsekom 3, ktorý znie: „(3) Konania, ktoré boli začaté a právoplatne neukončené do 1. januára 2015, sa dokončia podľa doterajších predpisov.“ Odôvodnenie. Tento bod meníme v záujme zabezpečenia právnej istoty vzhľadom na možné prebiehajúce konania vrátane priestupkových, teda navrhujem doplniť prechodné ustanovenie. 3. V čl. IV sa slová „1. novembra 2014“ nahrádzajú slovami „2. januára 2015“. V tejto súvislosti sa vykonajú nasledovné zmeny v prechodných ustanoveniach čl. I až III nasledovne: V čl. l v 33. bode a v čl. III v 1. bode sa slová „30. októbra 2014“ nahrádzajú slovami „1.januára 2015“. V čl. l v 33. bode, v čl. II v 13. bode a v čl. III v l. bode sa slová „1. novembra 2014“ nahrádzajú slovami „2. januára 2015“. A v čl. l v 33. bode sa slová „do účinnosti tohto zákona“ nahrádzajú slovami „do 1. januára 2015“. Ďalej v čl. I v 33. bode sa za slová „podľa tohto zákona“ vkladajú slová „v znení účinnom od 2. januára 2015“. V čl. l v 33. bode sa slová „do šiestich mesiacov od nadobudnutia účinnosti tohto zákona“ nahrádzajú slovami „do 31. júla 2015“. V čl. l v 33. bode sa slová „po nadobudnutí účinnosti tohto zákona“ nahrádzajú slovami „od 2. januára 2015“. V čl. II v 13. bode sa slová „do dvoch rokov odo dňa nadobudnutia účinnosti tohto zákona“ nahrádzajú slovami „do 1. januára 2017“. V čl. Il v 13. bode sa slová „1. novembrom 2014“ nahrádzajú slovami „2. januárom 2015“. Žiadam vyňať na osobitné hlasovanie bod 38 zo spoločnej správy. Takisto žiadam o všetkých bodoch pozmeňovacieho návrhu hlasovať spoločne. Ďakujem.
Blanár, Juraj, podpredseda NR SR (2022-04-29):
Pán poslanec Kočiš s faktickou poznámkou na pána poslanca Vážneho.
P. Hrušovský, predseda NR SR: (2005-03-16):
M. Maxon, poslanec: Pardon, ospravedlňujem sa. Ďakujem pekne, pán predsedajúci. Áno, budeme hlasovať teraz o bodoch 7 a 16 spoločnej správy. Prepáčte, s odporúčaním gestorského výboru neschváliť. Ďakujem pekne.
Paška, Pavol, predseda NR SR (2014-11-08):
Tri faktické poznámky. Končím možnosť sa prihlásiť. Pán poslanec Bublavý.
Dostál, Ondrej, poslanec NR SR (2018-11-27):
Pán poslanec Kotleba, no zaujímavý postreh s tým počtom podpísaných pod uznesením o antisemitizme a uznesenie, ktoré sa týka migračnej dohody, ale k tomu, nepochybujem, že sa ešte vrátime aj zajtra. Zaujali ma na vašom vystúpení tri veci. Jednak to, že ako prvého ste ako autoritu, na ktorú sa odvolávate, použili poslanca za SMER – sociálnu demokraciu Ľuboša Blahu, to mi príde nielen v tejto súvislosti ako úplne príznačné. Druhá vec, ktorá ma zaujala na vašom vystúpení, bolo to tvrdenie, že niektorý z poslancov SNS bol v združení, v ktorom sa hajlovalo, ktoré teda zrejme malo blízko, blízko k nacizmu. No ak máte takúto vedomosť, tak by bolo dobré, keby ste s tým oboznámili aj verejnosť, lebo je to teda zaujímavá informácia. Za hajlovanie sa teda v SNS sťahuje z kandidátky, ale teda neviem, či iba pokiaľ ide o hajlovanie nahých mužov vo vani, alebo aj v iných súvislostiach. A teda povedali ste, že v slovenskej pospolitosti sa za vás nehajlovalo. No nepochybne vy sa zdravíte „Na stráž!“, to je síce tiež fašistický pozdrav, ale taký náš slovenský, nie nemecký. No a teda, ak ste sa dištancovali nejako od nacizmu, tak mi potom len celkom nejdú do hlavy, do hlavy tie šeky s 1 488 eurami, lebo tak to je v nacistickej hantírke známy symbol, a teda zrejme chcete tvrdiť, že to bola iba úplná náhoda, že ste odovzdávali šeky práve na sumu 1 488 eur.
Cseh, Peter, poslanec NR SR (2020-03-24):
Sľubujem. (Potlesk.)
Čislák, Viliam, minister zdravotníctva SR (2015-03-13):
Ďakujem pekne, pán predseda. Tak ako pani poslankyňa Šípošová hovorila, spolu sme boli, danú tému sme preberali a nakoniec sme sa dohodli, že tento jej návrh, ten posledný, ktorý navrhla, akceptujeme, a teda, aby som bol presný, akceptujeme, vtedy to bola časť pozmeňujúceho návrhu, teraz je to celý, kedy akceptujeme, a to v podobe možnosti poskytovať dotácie na odmeny, na dohody o vykonaní práce mimo pracovného pomeru. Takže toto je záver, pretože ministerstvo si plne uvedomuje, že bez fundovaných, kvalifikovaných odborníkov vlastne v teréne takáto možnosť nie je a znemožňovalo by to, samozrejme, niekedy aj samotné čerpanie týchto vlastne dotácií. Čiže to je jedna vec. Druhá vec, pán poslanec Poliačik, čo sa týka Viedne, ktorú ste spomínali, ministerstvo zdravotníctva tam malo svojich zástupcov. Ďakujem pekne za tie informácie, čo sa týka Prahy. Chcem povedať jednu vec. Ja vítam odbornú diskusiu a spomínali ste, že s pani ministerkou Zvolenskou ste sa rozprávali. My sme ešte tú česť spoločne nemali hovoriť, ale vítam, samozrejme, aby sme sa o tom porozprávali. Otvorili ste strašne veľa odborných vecí. Ja by som povedal, že samotný zákon o dotáciách, ktorý sme teraz riešili, tieto odborné veci nerieši, pretože to sú veci odborné a tu tieto veci sú už samotnou náplňou, ktorou vlastne v prípade dotácií majú byť obsahovo naplnené. A potom tá samotná realizácia tej protidrogovej politiky štátu ako taká, čiže tam ste to zahrnuli vlastne celé. Dobre ste spomenuli, že v podstate my to na ministerstve máme aj nejaký krátky čas, ale, samozrejme, ja sa tomu nebránim, aby sme to jednoducho posúvali ďalej, ale je to skôr na rozhovor v širšom spektre aj odbornej verejnosti a v pohode. Ja si myslím, že aj na pôde ministerstva zdravotníctva, tak ako ste navrhovali, plus konkrétne látky, ktoré ste vraveli, v tejto chvíli nemám možnosť naozaj to overiť, v akom to je štádiu. Jednoducho u nás sa tomu venuje celý jeden odbor, takže ja túto iniciatívu jednoducho vítam, a tie veci, ktoré bude možné, tak tieto látky, ktoré ste spomínali, tak tieto preveríme. Ja si myslím, že tento zákon je v rámci dotácií a, samozrejme, s odkazom na ďalší zákon v takej miere, aby mohol byť vykonateľný a plnohodnotný. Je o niečo zase v rámci našej spoločnej debaty lepší a jednoducho je to veľmi živý organizmus a musíme veľmi reagovať, ako ste spomínali, aby sme vedeli v rámci prevencie, ale samotnej aj represie vlastne postupovať. A verte mi, že naša komunikácia s ministerstvom spravodlivosti k tejto téme je intenzívna. Takže ďakujem pekne za podporu zákona.
P. Paška, predseda NR SR: (2008-02-14):
(Hlasovanie.) 115 prítomných, 74 za, 39 proti, 1 sa zdržal, 1 nehlasoval. Konštatujem, že tento návrh sme schválili a budeme hlasovať o týchto dvoch bodoch programu, tlač 487 a tlač 488, pri najbližšom hlasovaní. Teraz poprosím pán poslanca Glendu, aby v druhom čítaní uvádzal hlasovanie o vládnom návrhu zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov (tlač 483).
Laššáková, Jana, podpredsedníčka NR SR (2014-02-11):
Nech sa páči, pán poslanec Procházka, máte slovo.
Glváč, Martin, podpredseda NR SR (2017-04-06):
Poslanec Mizík.
Kučera, Karol, poslanec NR SR (2020-11-26):
Tým sme rozhodli o všetkých návrhoch podaných v druhom čítaní. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predsedajúci, hlasovať.
Dubovcová, Jana, poslankyňa NR SR (2011-09-06):
... páni poslanci... (Prerušenie vystúpenia predsedajúcim.)
T. Cabaj, podpredseda NR SR: (2010-03-03):
Otváram všeobecnú rozpravu. Konštatujem, že písomne sa do rozpravy nikto neprihlásil. Panie poslankyne, poslanci, kto má záujem sa do rozpravy prihlásiť ústne? Nikto. Končím možnosť prihlásiť sa do rozpravy. A zároveň vyhlasujem rozpravu za skončenú. Pán minister ani spravodajkyňa sa nemajú k čomu vyjadriť, rozprava nebola, preto budeme ďalej pokračovať. Prerušujem rokovanie o tomto bode a budeme pokračovať druhým čítaním o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov . Vládny návrh zákona má tlač 1371, spoločná správa má tlač 1371a. Opäť dávam slovo pánu ministrovi zdravotníctva, aby vládny návrh zákona odôvodnil.
Beblavý, Miroslav, poslanec NR SR (2015-05-21):
Pán poslanec Přidal aj pani poslankyňa Žitňanská už aj v predchádzajúcich vystúpeniach dokumentovali, pán Přidal dokonca citoval, ako sme naozaj už viac ako dva roky svedkami len výhovoriek a odkladaní. Ale ja musím doplniť to, že to už sa dnes týka aj vás a vášho nového vedenia Národnej rady, lebo prvýkrát ste ohlásili takéto stretnutie, že bude počas januárovej schôdze. Nikdy žiadne stretnutie nebolo. 19. marca váš šéf pán Pellegrini vyhlásil verejne, že v priebehu nasledujúceho týždňa to stretnutie zvoláte. Povedal to váš šéf pán Pellegrini, predseda tohto parlamentu za SMER. Nikdy ste nič nezvolali! 	Dnes avizujete, keď sa tu tento zákon preberá, že zajtra niečo zvoláte. No ja budem veľmi rád, ak predloženie tohto návrhu vás konečne donúti aspoň zvolať stretnutie, čo teda naozaj nie je nejaký veľký úspech, ale že teda aspoň sa niekde stretneme. Ale musím vám zároveň povedať, že kým to stretnutie nie že nebude zvolané, kým sa fyzicky neuskutoční, tak po tom, čo robíte aj vy a čo robí SMER v tejto veci už dva a pol roka, sa nemôžete hnevať, ak tomu nikto neverí, až kým sa to nestane. A pokiaľ ide o obsah, tak naozaj toto je obsah úplne nekontroverzný. Ak sa chceme politicky rozprávať nie o tom, čo bolo konsenzom dohodnuté, ja mám ešte tiež iné návrhy. Ja mám napríklad návrh, aby majetok, ktorý nie je uvedený v majetkovom priznaní, prepadol. To sú návrhy, ktoré by tomu zákonu dali zuby, ale ja som ich doteraz netlačil, lebo to sú návrhy, ktoré nie sú konsenzuálne dohodnuté. Tento návrh bol konsenzuálne dohodnutý aj s vami, a preto očakávam, že ho aj podporíte. Ak raz začneme politické debaty aj predvolebné, ja sa ich veľmi rád zúčastním, ale tiež by som bol radšej, keby sme prijali konsenzuálne dohodnutý návrh, to by bolo veľkým krokom vpred.
Laurenčík, Milan, podpredseda NR SR (2020-07-24):
Pán poslanec Marek Šefčík.
Hrušovský, Pavol, podpredseda NR SR (2010-12-01):
Pán poslanec Kalist.
Laššáková, Jana, podpredsedníčka NR SR (2015-11-11):
S reakciou pán poslanec Mihál, nech sa páči.
Lehotský, Tomáš, poslanec NR SR (2022-09-23):
Ďakujem veľmi pekne, pán predsedajúci. Vážení teda kolegovia, vážené kolegyne, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pán predsedajúci, prosím, otvorte rozpravu k uvedenému návrhu zákona.
Martinák, Ľuboš, poslanec NR SR (2019-06-19):
Ďakujem za slovo. Pán kolega Zsolt Simon, mne sa v určitej oblasti zdalo, že tvoje vystúpenie je skutočne len mojím snom. Veď ty tu úplne zastrašuješ, neoprávnene zastrašuješ ľudí. Ja vo svojom krátkom vystúpení, lebo faktická poznámka nemôže trvať dlho, sa zmienim len o jednej vážnej veci, ktorú ty si tu celkom otočil naruby. Je to, si hovoril, že ešte o lesných hospodárskych plánoch, dobre v poriadku, jedná sa o plán starostlivosti o, pri vyhotovovaní plánov v starostlivosti o les. Okrem vyhotovovateľa je zúčastneným aj odborný lesný hospodár, vlastník, užívateľ a vôbec všetky orgány, ktorých sa to týka, to znamená aj orgány štátnej správy ochrany prírody, ktoré, aspoň v našich prípadoch, pokiaľ to poznám, veľmi úzko spolupracujú s vyhotovovateľmi lesných hospodárskych plánov, to znamená s vyhotovovateľmi plánmi starostlivosti o les. Takže oni priebežne spolupracujú. Nieže sa zrobí plán a až potom môže sa orgán štátnej správy ochrany prírody k tomu vyjadriť alebo nevyjadriť a potom budú nejaké problémy. Problémy jednoducho nebudú, lebo sa im predchádza priamym rokovaním. Veď už dopoludnia som povedal, že tu je tá spolupráca a ochota lesníkov, vyhotovovateľov plánov starostlivosti o les priamo spolupracovať s orgánmi štátnej ochrany prírody. A musím jednu vec na konci svojho vystúpenia krátkeho pripomenúť, že práve lesník Jozef Dekret-Matejovie bol jedným z najvýznamnejších ochranárov prírody. Ďakujem.
Hlina, Alojz, poslanec NR SR (2024-02-13):
Jáj. To je, to je A4-ka nie? Ja som myslel, že to môžem mať. Pardon. Tak určite som nechcel nič porušiť, ale, ale ako keď mám nejaký materiál, z ktorého citujem... Ospravedlňujem sa, ak som niečo porušil, nechcel som, len som chcel zadeklarovať, že naozaj to funguje, hej, že z tých dvoch položiek, špeciálne ten syr a tie vajcia, tak dali si dohovoriť, opatrenia zabrali, generáli vyslaní na boj zapracovali, aj pán minister tam bol, myslím, šéfka SOI-ky tam bola, neviem, kto ešte tam bol, pán Takáč tam bol. Komu česť, tomu sláva! Naozaj, že netreba byť prílišne skromný, treba sa pochváliť, keď sa podarí niečo, takže päť centov občan sa dožil vlastne po týchto všetkých proklamáciách, úspory na úrovni päť centov. Upozorňujem, že to je pri desiatich vajciach. Hej, čiže na jednom vajci, neviem, koľko to robí, to už sa ťažko počíta, ale je to dosť málo, ale, ale aj málo je v dnešnej dobe veľa a treba aj s málom sa pochváliť. Takže viete, niektoré veci nefungujú a prečo nefungujú, budem hovoriť v inej, v inej rozprave, špeciálne pri rozprave, k ktorej tu príde pán Tomáš. Ale toto, keď sa tu tá debata otvorila pri tomto zákone, tak som považoval za potrebné povedať. Ďakujem veľmi pekne za pozornosť. (Potlesk.)
Jurinová, Erika, podpredsedníčka NR SR (2014-07-10):
Pán poslanec na vaše vystúpenie sú štyri faktické poznámky. Uzatváram možnosť prihlásiť sa s faktickou. Nech sa páči, pán poslanec Brocka.
M. Číž, podpredseda NR SR: (2008-04-01):
Teraz má slovo pani poslankyňa Damborská.
Jurčík, Ľudovít, poslanec NR SR (2011-06-02):
Ďakujem pekne. Zaujala ma tá debata, ten váš príspevok v rozprave, pretože bol skutočne veľmi kultivovaný, to musím uznať a páčil sa mi, páčila sa mi forma. Ten obsah sa ma trošku tak nejako, no nepoviem, dotkol, mrzí ma, že máte taký názor o tom, že my poslanci SaS rozširujeme tu nejakú tézu o tom, že ten, kto nesedí v tomto parlamente počas rokovania pléna, že nič nerobí. Neviem o tom, že by niekto z nás to kedysi povedal. Ak to teda povedal, tak myslím si, že nevie celkom, o čom hovorí, lebo ja osobne mám pocit, že niekedy mám mimo parlamentného pléna oveľa viac práce ako počas neho. A za tých 6,5 minúty, čo sme si vypočuli v princípe niečo ako to, ako sa máme správať, čo máme robiť a že sme nováčikovia, by som chcel trošku tak protestovať. A musím povedať, že môj názor je osobne taký, že v nijakom prípade sa tento parlament venuje veciam, ktoré, keby mal byť za to platený, tak by si to asi nemohol dovoliť, alebo keby mal z toho, pardon, žiť, by si to nemohol dovoliť, lebo jednoducho je to, otvorene poviem, mlátenie prázdnej slamy. Tu sa venujeme tri dni niečomu, čo neprinesie tejto republike nič. Ani len halier, nikomu, ani nič do peňaženky. A potom za dve hodiny vybavíme niečo, čo ovplyvňuje život ľudí niekedy na dlhé mesiace aj roky. Takže nie som idealista a nemyslím si, že tento parlament funguje optimálne, ale zase na druhej strane nepatrím medzi tých, ktorí to budú rozširovať a chodiť, že aký je nedokonalý, aký je zlý, lebo naozaj osobne a subjektívne povedané, mám toho veľa, čo by som sa ešte mal aj od... (Prerušenie vystúpenia časomerom.)
K. Tóthová, poslankyňa: (2006-10-17):
Druhá poznámka. Keďže ide o faktickú poznámku, nemôžem vám do hĺbky odpovedať o liste Európskej únie, ale odkazujem na stanovisko Slovenskej komory advokátov, kde v dennej tlači vám, pán bývalý minister, jasne uviedli pravý zmysel toho listu, na ktorý sa vy odvolávate. A jasne uviedli na základe kontaktov, že táto povinnosť pre nás je fakultatívna, ale nie povinná, obligatórna. A pokiaľ ide o uvedené trestné činy, vážený pán poslanec, ja si myslím, že pri týchto trestných činoch treba ísť priamo na fyzické osoby, aby sa za previnenie fyzickej osoby nelikvidovali určité právnické osoby, ktoré o tejto činnosti nemusia mať vedomosť. Napr. korupčné správanie vedúceho pracovníka alebo štatutárneho zástupcu je možné riešiť a nielenže je to možné, ale aj povinné riešiť podľa Trestného zákona, volajúc na zodpovednosť fyzickú osobu, a nie právnickú osobu, kde vlastne sa v množine... (Prerušenie vystúpenia časomierou.)
Žiga, Peter, poslanec NR SR (2011-02-03):
Ďakujem pekne, pán predsedajúci. Konštatujem, že v rozprave nevystúpil žiaden poslanec a nebol predložený žiaden návrh. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, podpredseda NR SR (2020-07-24):
Ďalší v rozprave pán poslanec Žiga. Pripraví sa pán poslanec Kmec. Nech sa páči, pán poslanec, máte slovo.
Paška, Pavol, predseda NR SR (2013-09-19):
Ďakujem pekne, pán poslanec. Určeným spravodajcom je pán poslanec Přidal.
Jurzyca, Eugen, poslanec NR SR (2017-03-23):
Dobrý večer, dámy a páni, vystúpim krátko k predloženému materiálu. Podľa môjho názoru je v rozpore s programom strany Sloboda a Solidarita, konkrétne v rozpore s návrhom na zavedenie tzv. kľúčových ukazovateľov výkonu, key performance indicators, meraním ktorých sa dá identifikovať, ako postupujeme smerom k cieľu, a meraním ktorých je možné merať efektívnosť jednotlivých projektov. Tým pádom alebo nemusí byť tým pádom, ale každopádne považujem tú stratégiu aj v rozpore s princípom hodnoty za peniaze, ktorý je súčasťou programového vyhlásenia tejto vlády. Na to, aby sme vedeli merať efektívnosť, teda potrebujeme tie ciele presne stanoviť a čo najlepšie ich vedieť merať. Ako príklad uvediem príklad cieľov v tejto stratégii, uvediem nasledujúce. Zlepšenie výberu poistného, hovorí táto stratégia, kdežto stratégia pre roky ´11 až ´16 s Lopatkom hovorila, zvýšenie úspešnosti výberu poistného na 99 %. Veľký rozdiel. Ďalšie ciele, ktoré spomína táto stratégia predkladaná, sú procesné. To je veľký rozdiel medzi tými koncovými cieľmi. Veľakrát sme to tu už v pléne aj hovorili, že tie materiály majú mať koncové ciele, čo vlastne chceme dosiahnuť, a aby boli merateľné, nie procesné. V predkladanom materiáli je veľa tých procesných cieľov na úkor tých finálnych. Napríklad jeden z tých cieľov je vypracovanie stratégie rozvoja ľudských zdrojov v súlade so strategickými zámermi Sociálnej poisťovne. Fakt mi to nič nehovorí. Ešte raz. Vypracovanie stratégie rozvoja ľudských zdrojov v súlade so strategickými zámermi Sociálnej poisťovne. Alebo zavádzanie nových foriem služieb v podobe mobilných aplikácií a webových služieb. No, tam by sa niečo dalo z toho odvodiť. Každopádne sú to ťažko merateľné ciele a ťažko sa podľa tejto stratégie bude zvyšovať hodnota za peniaze, alebo teda rečou našou zo SaS, ťažko sa bude zvyšovať efektívnosť cez meranie kľúčových indikátorov výkonu vo verejnej správe, konkrétne v Sociálnej poisťovni. Ďakujem pekne za pozornosť.
Gašpar, Tibor, podpredseda NR SR (2024-10-23):
Ďakujem. Ešte raz konštatujem, či sa chce niekto prihlásiť do rozpravy ústne, lebo to nezaznelo. Končím možnosť prihlásiť sa do rozpravy ústne a vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si o záverečné slovo spravodajca? A tiež žiadam o termín hlasovania. Na najbližšom hlasovaní. Prerušujem rokovanie o tomto bode programu. Prerušujem rokovanie 22. schôdze do zajtra do deviatej hodiny ráno. Ďakujem všetkým a pekný ešte zbytok dňa. (Prerušenie rokovania o 19.01 hodine.) 200
V. Veteška, podpredseda NR SR: (2004-05-20):
Pán poslanec, nech sa páči.
E. Kolesár, poslanec: (2004-12-02):
Navrhujem: 1. K čl. I: V názve zákona sa vypúšťajú slová „mení“ a na konci sa pripájajú slová „v znení neskorších predpisov“. Ide o legislatívnu úpravu názvu zákona, keďže ide iba o jeho doplnenie a nie o zmenu a zároveň sa dopĺňa, že ide o zákon, ktorý už bol viackrát novelizovaný. 2. K čl. I: V úvodnej vete sa slová „v znení neskorších predpisov sa mení a dopĺňa“ nahrádzajú slovami „v znení zákona Národnej rady Slovenskej republiky č. 222/1996 Z. z., zákona č. 416/2001 Z. z., zákona č. 198/2002 Z. z. a zákona č. 515/2003 Z. z. sa dopĺňa“. Čiže ide opäť o legislatívnu úpravu úvodnej vety, obdobne ako v názve návrhu zákona, keďže ide iba o jeho doplnenie a nie zmenu a zároveň sa uvádzajú doterajšie novely zákona Národnej rady Slovenskej republiky č. 154/1994 Z. z. o matrikách. 3. Opäť k čl. I. Úvodná veta navrhovaného bodu znie: „Za § 36 sa vkladá § 36a, ktorý znie:“ – ide opäť len o legislatívnu úpravu znenia úvodnej vety. 4. K čl. I § 36a: V § 36a sa slová „osoby iného štátu“ a slovo „osoba“ nahrádzajú slovom „cudzinec“ v príslušnom gramatickom tvare a vypúšťajú sa slová „na území Slovenskej republiky“. Odôvodnenie: Opäť je to legislatívna úprava na dodržiavanie terminológie používanej v zákone Národnej rady Slovenskej republiky č. 154/1994 Z. z. o matrikách v znení neskorších predpisov a vypustenie teritoriálnej pôsobnosti tohto ustanovenia na území Slovenskej republiky ako nadbytočné, keďže právnymi predpismi Slovenskej republiky možno upravovať iba právne pomery na území Slovenskej republiky. Ďakujem.
Hort, Milan, podpredseda NR SR (2011-06-02):
Ďakujem. Pani poslankyňa, chcete položiť doplňujúcu otázku? Nech sa páči, dve minúty.
Kaník, Ľudovít, poslanec NR SR (2013-10-23):
Nič divné, zase brutálne a bezostyšne klamete, prekrúcate to, čo bolo povedané, šírite absolútne klamstvá a nepravdy. Myslím, že vaše vystúpenie hraničí so zdravým rozumom, lebo vy žijete naozaj v nejakom špeciálnom svete, ktorý s realitou nemá nič spoločné. Pán Blaha, vy znetvorujete takouto podporou súčasného stavu sociálnu situáciu obrovskej časti obyvateľstva. Chudoba narastá na Slovensku raketovým spôsobom práve preto, že z ľudí robíte nesvojprávne bytosti, práve takýmto hlúpym a nedomysleným sociálnym systémom, ktorý nivočí ľudské osudy, ktorý ľudí vedie k absolútne negatívnemu prístupu k svojmu životu. A, samozrejme, nič iné vám nezostáva, len prekrúcať moje slová a, samozrejme, urážať. Ja len som zvedavý, ako budete hlasovať pri návrhu, ktorý budeme prejednávať o chvíľu a ktorý zavádza povinnosť odpracovať si sociálne dávky. Ja som veľmi zvedavý, ako vy budete hlasovať, pretože to je návrh, ktorý skutočne ide na hranu. A veľmi som na to zvedavý.
Viskupič, Jozef, poslanec NR SR (2015-11-25):
Ďakujem. Keďže ťa, pani poslankyňa, vnímam ako človeka, ktorý sa venuje spotrebiteľskej agende, má vysoký zmysel, že okrem právnych argumentov, ktoré zazneli ohľadom zamýšľanej predkladanej novely v skrátenom legislatívnom konaní, sme spolu mohli rozšíriť toto podanie o pozmeňujúci návrh, ktorý mal dávno vypracovať niekto z vládnej strany SMER, a to preto, že napriek obrovskej snahe od mája roku 2014 mnohých ľudí, ktorí by chceli riešiť efektívnejšie a lacnejšie svoje vykurovanie, takýto návrh neprichádza. My sme z hľadiska opozičného konania využili všetky dostupné možnosti, ktoré máme, aj skončil predmetný zákon na Ústavnom súde a budeme čakať na rozhodnutie. A dokonca bolo odkázané, že neexistuje časový priestor, a teda ani politická vôľa ľuďom ušetriť pri vykurovaní, a ajhľa, aj na tejto schôdzi sa dokonca skráteným legislatívnym konaním otvára práve tento zákon o tepelnej energetike. Čiže existuje dostatočný časový priestor a aj existoval na to, aby sme vytreli zrak oligarchom a veľkým teplárom a mohli aj po prijatí tohto pozmeňujúceho zákona, či už spôsobom umožnenia odpájania sa od centrálnych zdrojov tepla, ak sú neefektívne a drahé, alebo zabezpečenie takého merania, ktoré odstráni diskrimináciu a ľudia sa nebudú dívať na svoje účty tepla až vtedy, keď ich budú musieť platiť, ale budú si môcť svoju nákladovú položku pri teple organizovať a vypočítavať sami. Preto ti ďakujem, že si tento návrh, že si sa s ním stotožnila a predložila ho v pléne, pretože toho času je naozaj dosť.
Bugár, Béla, podpredseda NR SR (2011-09-07):
Ďakujem, pani spravodajkyňa. Otváram rozpravu a pýtam sa, či sa hlási ústne niekto do rozpravy k tomuto bodu. Nie je to tak. Vyhlasujem rozpravu za skončenú. Prerušujem rokovanie o tomto bode programu. Teraz budeme pokračovať návrhmi, ktoré uvádza pán minister obrany Ľubomír Galko, ktorý vraj je už na ceste, takže chvíľku ešte počkáme naňho. Vážené panie poslankyne, páni poslanci, ešte raz sa vám chcem poďakovať za trpezlivosť a budeme teraz pokračovať prvým čítaním o vládnom návrhu zákona, ktorým sa mení a dopĺňa zákon č. 11/2004 Z. z. o obrannej štandardizácii, kodifikácii a štátnom overovaní kvality výrobkov a služieb na účely obrany v znení zákona č. 277/2009 Z. z. Je to tlač 472. Pán minister obrany Ľubomír Galko bude uvádzať vládny návrh. Nech sa páči.
Remišová, Veronika, poslankyňa NR SR (2019-05-16):
Ďakujem, pani ministerka. Neodpovedali ste celkom na moju otázku. Rozumiem, že je to elitný útvar, rozumiem tomu, že majú prísne kritériá na preferovanie fyzickej, psychickej spôsobilosti, ale pýtam sa na konkrétne kroky. Vy ste povedali, že zriadite komisiu, ktorá bude dozerať na tieto fyzické previerky, ale pýtam sa na konkrétne kroky, ktoré ste podnikli na prešetrenie medializovaných informácií o tom, ako daní príslušníci tohto útvaru boli šikanovaní, a o tom, aká je tam atmosféra, lebo to nehovorí opozícia, ale na, na toto sa sťažujú aj príslušníci koalície, napr. pán predsedajúci Hrnčiar.
Kaník, Ľudovít, poslanec NR SR (2012-08-03):
Veľmi pekne ďakujem, pán predseda. Som včera ocenil váš konštruktívny prístup pri snahe dodržať zákonnosť a odstrániť pochybnosti. A z toho istého dôvodu žiadam v mene štyroch poslaneckých klubov SDKÚ – DS, SaS, KDH a OĽaNO zvolanie poslaneckého grémia, nakoľko sú tu opäť závažné pochybnosti, žiadam okamžite zvolať toto grémium.
Jasaň, Viliam, poslanec NR SR (2014-06-05):
Teraz budeme hlasovať o návrhoch, ktoré boli vyňaté na osobitné hlasovanie, body zo spoločnej správy 7, 10, 12, 18 s pôvodným stanoviskom gestorského výboru schváliť, ale upozorňujem, že v rozprave boli podané komplexnejšie návrhy.
Mizík, Stanislav, poslanec NR SR (2019-02-05):
Ďakujem za slovo. Stano, správne si pomenoval. Naše platy treba znížiť, platy občanov treba zvýšiť. O tých zákonoch a novelách si mal úplnú pravdu, je ich veľa, častokrát sú nezmyselné, častokrát sú škodlivé pre štát a národ. Prečo máme mať zvýšené platy? Poviem príklad. Včerajšok, dnešok. V rokovaní je absolútny chaos. Body sa preskakujú kvôli chorobám, taktike či darebáctvu. Za toto máme mať zvýšené platy?
Mihál, Jozef, poslanec NR SR (2017-04-06):
Tak dovidenia! (Smiech v sále.)